Document ID: 32002R0550

Title and Content:
Κανονισμός (ΕΚ) αριθ. 550/2002 της Επιτροπής της 27ης Μαρτίου 2002 που καθορίζει το κατά πόσο μπορούν να γίνουν δεκτές οι αιτήσεις πιστοποιητικών εισαγωγής που υποβλήθηκαν το Μάρτιο του 2002 για τα τυριά καταγωγής Νοτίου Αφρικής στο πλαίσιο δασμολογικής ποσόστωσης που ανοίγεται με τον κανονισμό (ΕΚ) αριθ. 2535/2001 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 509/2002 της Επιτροπής(2), τον κανονισμό (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999, του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα των δασμολογικών ποσοστώσεων(3), και ιδίως το άρθρο 16 παράγραφος 1, Εκτιμώντας τα ακόλουθα: (1) Ο κανονισμός (ΕΚ) αριθ. 381/2002 της Επιτροπής, της 28ης Φεβρουαρίου 2002, για παρέκκλιση από τις διατάξεις του κανονισμού (ΕΚ) αριθ. 2535/2001, όσον αφορά τις αιτήσεις πιστοποιητικών εισαγωγής τυριών από τη Νότια Αφρική(4), άνοιξε εκ νέου την περίοδο υποβολής των προαναφερόμενων αιτήσεων. (2) Οι αιτήσεις που υποβλήθηκαν το Μάρτιο του 2002 για τα προϊόντα που αναφέρονται στην ποσόστωση 09.4151 παράρτημα I μέρος E του κανονισμού (ΕΚ) αριθ. 2535/2001 δεν υπερβαίνουν τις διαθέσιμες ποσότητες. Υπό τους όρους αυτούς, πρέπει να γίνουν δεκτές όλες οι υποβληθείσες αιτήσεις, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι αιτήσεις πιστοποιητικών εισαγωγής που υποβλήθηκαν δυνάμει του κανονισμού (ΕΚ) αριθ. 381/2002, για τα προϊόντα που αναφέρονται στην ποσόστωση 09.4151, παράρτημα I μέρος E του κανονισμού (ΕΚ) αριθ. 2535/2001, γίνονται δεκτές για τις αιτηθείσες ποσότητες. Άρθρο 2 Ο παρών κανονισμός αρχίζει να ισχύει στις 28 Μαρτίου 2002. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 27 Μαρτίου 2002.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2763
3156
5424
11

EuroVoc IDs (Expanded): 2763
3156
5424
11

Dataset Source: meu

Split: train